Document ID: 32002D0336

Komission päätös,
tehty 25 päivänä huhtikuuta 2002,
kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY mukaisesti tehdyn päätöksen 2000/159/EY muuttamisesta
(tiedoksiannettu numerolla K(2002) 1520)
(ETA:n kannalta merkityksellinen teksti)
(2002/336/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY(1) ja erityisesti sen 29 artiklan,
ottaa huomioon terveyttä ja eläinlääkinnällisiä tarkastuksia koskevista ongelmista nautaeläinten, lampaiden, vuohien ja sikojen, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(2), sellaisena kuin se on viimeksi muutettuna asetuksella EY (N:o) 1452/2001(3), ja erityisesti sen 3 artiklan,
sekä katsoo seuraavaa:
(1) Kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY mukaisesti 8 päivänä helmikuuta 2000 tehdyssä komission päätöksessä 2000/159/EY(4) luetellaan ne kolmannet maat, jotka ovat esittäneet suunnitelman, josta käy ilmi kyseisen kolmannen maan tarjoamat takeet direktiivin 96/23/EY liitteessä I tarkoitettujen jäämäryhmien ja aineiden valvonnasta. Jos tällaisia takeita ei ole tarjottu, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyllä neuvoston päätöksellä 95/408/EY(5), sellaisena kuin se on viimeksi muutettuna päätöksellä 2001/4/EY(6), vahvistetut luettelot olisi muutettava päätöksen 2000/159/EY liitteen muutosten mukaisesti. Eläinperäisissä tuotteissa oleviin jäämiin liittyy kansanterveydellisiä näkökantoja, minkä vuoksi näissä tuotteissa olevia jäämiä koskevat suunnitelmat on hyväksyttävä ja saatettava ajan tasalle säännöllisin väliajoin.
(2) Kolmansien maiden on direktiivin 96/23/EY mukaisesti vuosittain toimitettava komissiolle kyseisen vuoden valvontasuunnitelmat ja edellisen vuoden tulokset.
(3) Kun direktiivissä 96/23/EY säädettyjä takeita ei ole annettu, päätöksellä 95/408/EY vahvistettujen luetteloiden soveltaminen pitäisi keskeyttää päätöksen 2000/159/EY liitteen muutosten mukaisesti.
(4) Kiinan osalta päätöksen 2000/159/EY liite olisi saatettava eräistä Kiinasta tuotavien eläinperäisten tuotteiden suojatoimenpiteistä 30 päivänä tammikuuta 2002 tehdyn komission päätöksen 2002/69/EY(7) mukaiseksi.
(5) Eräät kolmannet maat ovat toimittaneet komissiolle jäämiä koskevat valvontasuunnitelmansa ja niistä saadut tulokset, mutta täydentävä arviointi, tiedot ja selvitykset ovat tarpeen. Nämä kolmannet maat pitäisi ennen lisäarviointien tekemistä säilyttää päätöksen 2000/159/EY liitteessä kyseisten tuotteiden osalta.
(6) Eräät kolmannet maat esittivät valvontasuunnitelmansa sen jälkeen, kun päätös 2000/159/EY oli saatettu ajan tasalle komission päätöksellä 2001/487/EY(8). Nämä kolmannet maat pitäisi ennen lisäarviointien tekemistä sisällyttää päätöksen 2000/159/EY liitteeseen kyseisten tuotteiden osalta.
(7) Eräiden muiden kolmansien maiden valvontasuunnitelmia koskeva tilanne on tiettyjen lajien osalta muuttunut päätöksen 2001/487/EY tekemisen jälkeen. Ennen lisäarviointien tekemistä kyseiset kolmannet maat pitäisi sisällyttää päätöksen 2000/159/EY liitteeseen kyseisten tuotteiden osalta.
(8) Päätöstä 2000/159/EY olisi sen vuoksi muutettava vastaavasti.
(9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2000/159/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä huhtikuuta 2002.

Labels: 17
5
0
6
15